Ata-Džurt

Idealistlik demokraatlik poliitiline partei Ata-Džurt ('Isamaa') on rahvusliku suunitlusega Kõrgõzstani partei. Partei toetuspind asub eelkõige riigi lõunaosas.

Partei protesteeris ajutise valitsuse poolt 2010. aastal läbi viidud põhiseadusreferendumi vastu, nõudes selle edasilükkamist seoses riigi lõunaosas juunis aset leidnud veriste sündmustega ning hääletusel olnud küsimuste eraldi, mitte komplektina, hääletamist.http://www.atajurt.kg/index.php?option=com_content&view=article&id=15%3A-l-r&catid=2%3A2010-06-14-15-23-48&Itemid=7&lang=ru

2010. aasta parlamendivalimiste eel läbi viidud arvamusküsitluse põhjal oli parteil valijaskonna seas umbes 10-protsendiline toetus.Кыргызстан: В результате опросов выявлено семь фаворитов предвыборной кампании Фергана.Ру, 4. oktoober 2010 Valimistel saavutati 8,47% valimisnimekirja kantud valijate toetus ja 28 kohta parlamendis. Ata-Džurt kaasati detsembris moodustatud valimiskoalitsiooni Respublika ja Sotsiaaldemokraatliku Parteiga.

Valimistele eelnenud nädalal algatas peaprokuratuur seoses partei juhi ja saadikukandidaadi Kamtšõbek Tašijevi väidetavate väljaütlemisega valimiskampaania käigus kriminaaluurimise rahvustevahelise vaenu õhutamist käsitleva paragrahvi alusel.Генпрокуратура обвиняет партию «Ата-Журт» в возбуждении межрегиональной розни Partei kinnitusel pole uurimise aluseks saanud salvestisel kõnelejaks Tašijev. Ajutise Valitsuse esindaja seostas endist ministrit Tašijevit suvel rahutuste korraldamisega riigi lõunaosas.

Vastased on parteid süüdistanud sidemetes kukutatud presidendi Kurmanbek Bakijeviga.

 Viited 

 Välislingid 
 Partei veebileht
 Partei programm
 Kyrgyzstan: Q&A with Ata-Jurt Leader Kamchybek Tashiev, Eurasianeti intervjuu parteijuht Tašijeviga .

Kategooria:Kõrgõzstani parteid